Dewan Bahasa

Dewan Bahasa merupakan sebuah majalah berbahasa Melayu di Malaysia. Majalah ini diterbitkan oleh Dewan Bahasa dan Pustaka secara bulanan sejak tahun 1957. Di samping itu, ia menyasarkan pembaca daripada kalangan budayawan, golongan profesional, pejuang bahasa, pensyarah, mahasiswa, pemimpin, serta orang awam. Majalah ini juga mengandungi 70 halaman bercetak.

Kandungan 
Majalah ini merupakan majalah khusus tentang hal-hal yang berkaitan dengan peranan bahasa Melayu sebagai pemangkin pembangunan negara yang meliputi pemikiran, kemasyarakatan, pendidikan dan sebagainya. Selain itu, ia turut memaparkan perkembangan isu semasa tentang bahasa kebangsaan sama ada pada peringkat kebangsaan atau antarabangsa.

Butiran 
Berikut merupakan senarai harga yang telah ditetapkan dengan mengikut tempat majalah ini dipasarkan.
 Semenanjung Malaysia : RM 6.50
 Sabah/Sarawak : RM 7.00
 Singapura : S$ 6.50
 Brunei Darussalam : B$ 6.50

Rujukan

Pautan luar 
 Laman web Facebook Dewan Bahasa
 Laman web rasmi DBP 

Majalah di Malaysia
Majalah terbitan Dewan Bahasa dan Pustaka
Majalah bahasa Melayu